দুর্ঘটনা থেকে রক্ষা পাওয়ার পর মোহামেডান গ্রুপ চ্যাম্পিয়ন
আগেরদিন গোপালগঞ্জে যাওয়ার পথে সড়ক দুর্ঘটনা থেকে রক্ষা পায় মোহামেডান। সেই ভয়কে জয় করে মাঠে নেমে এগিয়ে থেকেও শেষ পর্যন্ত ফেডারেশন কাপে শেখ জামালকে ধরাশায়ী করতে পারেনি তারা। মঙ্গলবার গোপালগঞ্জের শেখ ফজলুল হক মনি স্টেডিয়ামে অনুষ্ঠিত এ-গ্রুপের ম্যাচে ধানমন্ডির দলটিকে ২-২ গোলে রুখে দিয়ে তিন ম্যাচে সাত পয়েন্ট নিয়ে গ্রুপ চ্যাম্পিয়ন হয়ে শেষ আট নিশ্চিত করেছে সাদা-কালোরা। মোহামেডানের আরিফ ও আশরাফুল হক এবং শেখ জামালের স্টুয়ার্ট কর্নেলিয়াস ও সুলাইমান সিল্লাহ গোল করেন।







অন্যদিকে কুমিল্লার শহিদ ধীরেন্দ্রনাথ দত্ত স্টেডিয়ামে অনুষ্ঠিত গ্রুপের অপর ম্যাচে আজমপুর এফসি উত্তরাকে ২-১ গোলে হারিয়ে ছয় পয়েন্ট নিয়ে গ্রুপ রানার্সআপ হয়েছে রহমতগঞ্জ মুসলিম ফ্রেন্ডস সোসইটি। রহমতগঞ্জের হয়ে পেনালটিতে ভ্যালেন্সিয়া এবং আশরাফুল ইসলাম গোল করেন। উত্তরা আজমপুরের রোহিত সরকার ব্যবধান কমান। এই হারে টুর্নামেন্ট থেকে বিদায় নিল নবাগত আজমপুর। তবে যেহেতু গ্রুপে তৃতীয় হওয়া সেরা দুটি দলের শেষ আটে খেলার সুযোগ রয়েছে, তাই চার পয়েন্ট পাওয়া জামালেরও শেষ আট নিশ্চিত হয়েছে। ফলে এ-গ্রুপ থেকে তিনটি দল কোয়ার্টার ফাইনালে খেলবে।

আগেরদিন গোপালগঞ্জে যাওয়ার পথে সড়ক দুর্ঘটনা থেকে রক্ষা পায় মোহামেডান। সেই ভয়কে জয় করে মাঠে নেমে এগিয়ে থেকেও শেষ পর্যন্ত ফেডারেশন কাপে শেখ জামালকে ধরাশায়ী করতে পারেনি তারা। মঙ্গলবার গোপালগঞ্জের শেখ ফজলুল হক মনি স্টেডিয়ামে অনুষ্ঠিত এ-গ্রুপের ম্যাচে ধানমন্ডির দলটিকে ২-২ গোলে রুখে দিয়ে তিন ম্যাচে সাত পয়েন্ট নিয়ে গ্রুপ চ্যাম্পিয়ন হয়ে শেষ আট নিশ্চিত করেছে সাদা-কালোরা। মোহামেডানের আরিফ ও আশরাফুল হক এবং শেখ জামালের স্টুয়ার্ট কর্নেলিয়াস ও সুলাইমান সিল্লাহ গোল করেন।